CELEX: 
Language: ro
Date: 2009-09-26 00:00:00
Title: 2009/638/CE: Decizia Parlamentului European din 23 aprilie 2009 privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VII – Comitetul Regiunilor#Rezoluția Parlamentului European din 23 aprilie 2009 conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VII – Comitetul Regiunilor

26.9.2009   
            
            
               RO
            
            
               Jurnalul Oficial al Uniunii Europene
            
            
               L 255/85
            
         
      DECIZIA PARLAMENTULUI EUROPEAN
   
   din 23 aprilie 2009
   privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VII – Comitetul Regiunilor
   (2009/638/CE)
   PARLAMENTUL EUROPEAN,
   
               —
            
            
               având în vedere bugetul general al Uniunii Europene pentru exercițiul financiar 2007 (1),
            
         
               —
            
            
               având în vedere conturile anuale finale ale Comunităților Europene pentru exercițiul financiar 2007 – Volumul I (C6-0421/2008) (2),
            
         
               —
            
            
               având în vedere raportul anual al Comitetului Regiunilor, prezentat autorității care acordă descărcarea de gestiune, referitor la auditurile interne efectuate în 2007,
            
         
               —
            
            
               având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),
            
         
               —
            
            
               având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),
            
         
               —
            
            
               având în vedere articolul 272 alineatul (10) și articolele 274, 275 și 276 din Tratatul CE,
            
         
               —
            
            
               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
            
         
               —
            
            
               având în vedere articolul 71 și anexa V la Regulamentul său de procedură,
            
         
               —
            
            
               având în vedere raportul Comisiei pentru control bugetar (A6-0153/2009),
            
         
               1.
            
            
               acordă Secretarului General al Comitetului Regiunilor descărcarea de gestiune pentru execuția bugetului Comitetului Regiunilor aferent exercițiului financiar 2007;
            
         
               2.
            
            
               își prezintă observațiile în cadrul rezoluției de mai jos;
            
         
               3.
            
            
               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).
            
         
      
         
            Preşedintele
         
         Hans-Gert PÖTTERING
         
      
      
         
            Secretarul General
         
         Klaus WELLE
         
      
   
   
      (1)  JO L 77, 16.3.2007.
   
      (2)  JO C 287, 10.11.2008, p. 1.
   
      (3)  JO C 286, 10.11.2008, p. 1.
   
      (4)  JO C 287, 10.11.2008, p. 111.
   
      (5)  JO L 248, 16.9.2002, p. 1.
   
      
         REZOLUŢIA PARLAMENTULUI EUROPEAN
      
      din 23 aprilie 2009
      conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2007, Secțiunea VII – Comitetul Regiunilor
      PARLAMENTUL EUROPEAN,
      
                  —
               
               
                  având în vedere bugetul general al Uniunii Europene pentru exercițiul financiar 2007 (1),
               
            
                  —
               
               
                  având în vedere conturile anuale finale ale Comunităților Europene pentru exercițiul financiar 2007 – Volumul I (C6-0421/2008) (2),
               
            
                  —
               
               
                  având în vedere raportul anual al Comitetului Regiunilor, prezentat autorității care acordă descărcarea de gestiune, referitor la auditurile interne efectuate în 2007,
               
            
                  —
               
               
                  având în vedere Raportul anual al Curții de Conturi referitor la execuția bugetului privind exercițiul financiar 2007, însoțit de răspunsurile instituțiilor (3),
               
            
                  —
               
               
                  având în vedere Declarația de asigurare privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi în temeiul articolului 248 din Tratatul CE (4),
               
            
                  —
               
               
                  având în vedere articolul 272 alineatul (10) și articolele 274, 275 și 276 din Tratatul CE,
               
            
                  —
               
               
                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,
               
            
                  —
               
               
                  având în vedere articolul 71 și anexa V la Regulamentul său de procedură,
               
            
                  —
               
               
                  având în vedere raportul Comisiei pentru control bugetar (A6-0153/2009),
               
            
                  1.
               
               
                  constată că, în 2007, Comitetul Regiunilor (CoR) a dispus de credite de angajament în valoare totală de 68,6 milioane EUR (2006: 74,4 milioane EUR), cu o rată de utilizare de 96,22 %;
               
            
                  2.
               
               
                  subliniază faptul că Curtea de Conturi a indicat în Raportul său anual că, în urma auditului efectuat în CoR, nu s-a formulat nicio observație semnificativă;
               
            
                  3.
               
               
                  salută semnarea, în decembrie 2007, a unui nou Acord de cooperare administrativă între Comitetul Economic și Social European și Comitetul Regiunilor pentru perioada 2008-2014; își exprimă convingerea față de avantajele financiare pe care le prezintă cooperarea între cele două instituții pentru contribuabilii europeni; salută în continuare faptul că CoR a lansat procesul de certificare EMAS (Sistemul Comunitar de Management Ecologic și Audit);
               
            
                  4.
               
               
                  ia act cu satisfacție de angajamentul clar al celor două comitete de a urmări să-și armonizeze standardele de control intern, pe baza celor mai bune practici, precum și toate celelalte proceduri financiare relevante legate de serviciile comune;
               
            
                  5.
               
               
                  ia act de faptul că noul acord menține cele mai multe domenii (infrastructură, IT și telecomunicații, precum și traducerea și elaborarea de documente) în competența serviciilor comune, în timp ce doar un număr limitat de servicii sunt separate, precum serviciile interne, serviciul sociomedical, biblioteca și serviciul de pretipărire;
               
            
                  6.
               
               
                  insistă totuși asupra faptului că această separare nu ar trebui să aibă consecințe asupra bugetului și, astfel, îndeamnă cele două comitete să analizeze împreună, ca parte integrantă a procesului de evaluare intermediară, dacă acest transfer de resurse este benefic ambelor instituții; invită cele două comitete să informeze cu regularitate Parlamentul cu privire la evaluarea de la începutul anului 2009 a acordurilor de mini-cooperare în domeniile afectate de separare;
               
            
                  7.
               
               
                  salută acordul încheiat la nivel de servicii între CoR și DG Buget din cadrul Comisiei privind implementarea ABAC (o nouă aplicație financiară și contabilă) începând cu ianuarie 2007;
               
            
                  8.
               
               
                  salută, în aceste context, crearea în cadrul serviciilor comune a unei Unități pentru contracte care oferă asistență în domeniul achizițiilor publice tuturor departamentelor operaționale din cadrul serviciilor comune; ia act de faptul că, în conformitate cu noul acord, serviciul de verificare a fost transferat din cadrul serviciilor comune către serviciile proprii fiecărui comitet;
               
            
                  9.
               
               
                  consideră că este esențial ca efectuarea controalelor de către, spre exemplu, ordonatorii de credite, controlori și auditori să fie suficient de riguroasă; subliniază, în acest context, importanța unui număr corespunzător de controale aleatorii în toate sectoarele, în plus față de cele câteva strategice care prezintă un risc mai ridicat;
               
            
                  10.
               
               
                  ia act cu satisfacție de crearea de către serviciul bugetar din cadrul CoR a unui nou instrument de control analitic bugetar (BudgetWatch) care oferă informații detaliate privind toate liniile și subliniile bugetare ale CoR, inclusiv creditele disponibile, precum și evoluția lunară a angajamentelor și plăților reale efectuate pe parcursul exercițiului financiar;
               
            
                  11.
               
               
                  salută crearea de către CoR a unei liste de posturi sensibile, precum și intenția CoR de a crea, în cadrul unității de personal, o echipă specializată pe probleme de mobilitate care să contribuie la dezvoltarea unei strategii anticipative de planificare a resurselor umane;
               
            
                  12.
               
               
                  ia act de faptul că Serviciul de audit intern a efectuat trei audituri în 2007 (privind performanța cheltuielilor de misiune, performanța studiilor externe și adecvarea circuitelor financiare), precum și două audituri ulterioare (privind transferurile de salariu cu coeficient corector și normele de control intern);
               
            
                  13.
               
               
                  ia act de faptul că auditul intern realizat asupra transferurilor de salariu, care a fost finalizat în 2006 și care includea o revizuire aprofundată a tuturor transferurilor existente, a relevat faptul că „existau deficiențe în ceea ce privește principiul separării funcțiilor în acest domeniu (funcțiile de inițiere și verificarea internă), iar mediul de control ar fi trebuit să fie prioritar, date fiind riscurile implicate”; observă totodată că s-au luat măsuri în februarie 2007 și ulterior în 2008, în conformitate cu recomandările auditorului intern, și că s-a constatat că 16 dintre cele 20 de recomandări au fost puse pe deplin în aplicare; îndeamnă administrația CoR să garanteze punerea integrală în aplicare a tuturor recomandărilor auditului;
               
            
                  14.
               
               
                  reamintește că, în urma unei anchete, OLAF a dovedit că opt transferuri nu s-au realizat în conformitate cu condițiile statutare și a recomandat recuperarea sumelor plătite în exces de la funcționarii respectivi; ia act cu satisfacție de faptul că recuperările s-au realizat integral în prima parte a anului 2007; reamintește în continuare că OLAF a recomandat deschiderea unor proceduri disciplinare împotriva a șase membri ai personalului, iar pentru cinci dintre aceștia a înaintat totodată dosarele autorităților belgiene;
               
            
                  15.
               
               
                  constată că, în urma unei cereri din partea autorităților belgiene, autoritatea de numire a CoR a ridicat, la 6 iulie 2007, imunitatea funcționarilor în cauză, aceștia fiind ulterior interogați de autorități; ia act în continuare de faptul că, la 17 noiembrie 2008, în urma unei cereri din partea procurorului, a fost ridicată imunitatea unui alt funcționar de către Autoritatea de numire a CoR;
               
            
                  16.
               
               
                  ia act cu satisfacție de faptul că Secretarul General al CoR a lansat o anchetă administrativă, aceasta fiind realizată de fostul Director General adjunct al Comisiei; evidențiază faptul că, în două dintre cele cinci cazuri în care dosarele au fost înaintate autorităților, Autoritatea de numire a CoR a decis, la 17 ianuarie 2008, să deschidă proceduri disciplinare în fața Comitetului de disciplină; înțelege că, în conformitate cu Statutul funcționarilor, o decizie definitivă poate fi luată în aceste cazuri doar după pronunțarea unei hotărâri definitive de către instanța belgiană;
               
            
                  17.
               
               
                  remarcă faptul că, în celelalte trei cazuri, Autoritatea de numire va lua o decizie privind deschiderea unor proceduri disciplinare de îndată ce va fi informată cu privire la măsurile pe care autoritățile belgiene intenționează să le adopte în privința acestor dosare; ia act în continuare de faptul că, într-un alt caz în care OLAF nu a înaintat dosarul autorităților belgiene, Autoritatea de numire a decis, în conformitate cu recomandările anchetei administrative, să dea un avertisment funcționarului implicat; își reiterează solicitarea privind declanșarea unor proceduri stricte de urmărire în toate cazurile în care se poate demonstra existența unui comportament fraudulos;
               
            
                  18.
               
               
                  solicită CoR să analizeze posibilitatea de a lua măsuri disciplinare proporționale dacă rezultatul cazurilor aflate pe rol impune acest lucru;
               
            
                  19.
               
               
                  ia act de faptul că membrii CoR fie dispun de un mandat ales în cadrul unei autorități regionale sau locale, fie răspund politic în fața unei adunări alese; constată de asemenea că, în această capacitate, membrii își declară interesele financiare și comunică informații relevante privind activitățile profesionale declarabile și posturile sau activitățile remunerate, în conformitate cu dispozițiile aplicabile în organismul local sau regional în care se află; sugerează ca CoR să introducă această obligație pentru toți membrii săi; propune în plus numirea unui responsabil independent a cărui sarcină ar fi să raporteze anual și public cu privire la declarațiile primite în vederea asigurării unei monitorizări și a unui control credibile;
               
            
                  20.
               
               
                  solicită CoR să includă în următorul său raport de activitate (exercițiul financiar 2008) un capitol care să prezinte în detaliu măsurile luate în cursul anului ca urmare a deciziilor anterioare de descărcare de gestiune adoptate de Parlament, care să includă posibile explicații pentru cazurile în care nu a urmat recomandările făcute, și nu doar o referire la deciziile de descărcare de gestiune;
               
            
                  21.
               
               
                  constată că, în pofida modificărilor aduse Regulamentului financiar, normele sale privind achizițiile publice rămân excesiv de greoaie pentru instituțiile mai mici, cum este CoR, în special cu privire la procedurile de ofertare pentru contractele cu o valoare relativ mică; invită Comisia ca, atunci când desfășoară activitățile preliminare elaborării de propuneri de modificare a Regulamentului financiar, să consulte pe larg Secretarul General și administrația CoR pentru a se asigura că preocupările acestora sunt luate pe deplin în considerare la elaborarea proiectului final.
               
            
         (1)  JO L 77, 16.3.2007.
      
         (2)  JO C 287, 10.11.2008, p. 1.
      
         (3)  JO C 286, 10.11.2008, p. 1.
      
         (4)  JO C 287, 10.11.2008, p. 111.
      
         (5)  JO L 248, 16.9.2002, p. 1.